Case ID: 1015847
Sentence 5: Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada verilmiş sərəncama əsasən cavabdeh iddia tələbinə dair etirazını təqdim edərək göstərmişdir ki, sözügedən mübahisəli ərazidə Memarlıq və Şəhərsalma Baş İdarəsi tərəfindən razılaşdırılmış layihəyə uyğun Nərimanov RİH başçısının 10.03.2010cu il tarixli,67 nömrəli və 18.03.2010-cu il tarixli, 248 nömrəli sərəncamları ilə “xxxx” MMCyə Bakı şəhəri, Mirəli Qasqay küçəsi,97, Azadlıq prospekti,114 və Möhsün Sənani küçəsi, 45/55 nömrəli ünvanlarda yerləşmiş çoxmənzilli binaların həyətyanı sahələrində (həyətlərində) biznes mərkəzinin tikilməsinə icazə verilmişdir.MMC tərəfindən tikintiişlərinə başlanmış, tikintialtı kotlovan qazılmış, tikinti-quraşdırma işləri başa çatdırılsa da MMC tərəfindən qazılmış kotlovan doldurulmadığına görə zibil poliqonuna çevrlmiş və həmin ərazidə yaşayan bütün sakinlərin haqlı narazılıqlarına səbəb olmuşdur.Dövlət qurumlarının şifahi göstərişinə əsasən MMC tərəfindən qazılmış olan kotlovan hissəsi ictimaiyyətin və rayon MKTB işçilərinin köməyi ilə doldurulmuşdur.Həmin ərəfədə iddiaçının istifadəsində olan zirzəmi hissəsindəki qeyri-yaşayış sahəsinin kotlovanına baxan, qalınlığı 8 sm olan 1 qat boşluqlu kərpicdən hörülmüş olan dayanıqsız istinad divarı sonradan həmin ərazidə baş verən təbii aşıntılar nəticəsində uçmuşdur.